Mi se pare o formă maximă de ipocrizie, față de ei înșiși în primul rînd, pentru că habar n-au despre ce vorbesc de fapt! Pe mine și acum mă impresionează modul în care femeile vin la magazinul de la colțul străzii proaspăt îmbăiate, în halate de baie pufoase și în șlapi, cu capetele înfășurate în prosoape ca în niște turbane, ca să cumpere o țigară la bucată și o cafea „la plastic”, dar motivul adevărat este socializarea, în intimitate, ca între vecini.